
J.J.Strossmayera 20, 32000 Vukovar, OIB: 04839169507

POZIV NA SAVJETOVANJE S JAVNOŠĆU
o Prijedlogu Pravilnika o jednostavnoj nabavi roba, usluga i radova

Na temelju članka 11. Zakona o pravu na pristup informacijama (Narodne novine, broj 25/13, 85/15 i 69/22), Javna ustanova u kulturi Hrvatski dom Vukovar kao javni naručitelj poziva zainteresiranu javnost da sudjeluje u savjetovanju s javnošću o Prijedlogu Pravilnika o jednostavnoj nabavi roba, usluga i radova.

Razlog donošenja akta i cilj savjetovanja

Zakonom o izmjenama i dopunama Zakona o javnoj nabavi (Narodne novine, broj 48/26) izmijenjene su odredbe o pragovima za primjenu Zakona te o jednostavnoj nabavi (članak 15. Zakona o javnoj nabavi). Naručitelji su obvezni uskladiti opće akte kojima se uređuju pravila, uvjeti i postupci jednostavne nabave do 16. kolovoza 2026. Budući da izmjene nisu isključivo tehničke naravi (uvode se pravila o pravnoj zaštiti putem prigovora, sprječavanju sukoba interesa te primjeni elektroničkih sredstava komunikacije), provodi se savjetovanje s javnošću. Cilj savjetovanja je pribaviti mišljenja, primjedbe i prijedloge zainteresirane javnosti radi donošenja kvalitetnog i zakonitog općeg akta.

Trajanje savjetovanja

Savjetovanje s javnošću otvoreno je od 16. srpnja 2026. do 15. kolovoza 2026. godine (30 dana).

Način sudjelovanja

Predstavnici zainteresirane javnosti svoje primjedbe, prijedloge i mišljenja mogu dostaviti na priloženom Obrascu za sudjelovanje u savjetovanju s javnošću, i to elektroničkom poštom na adresu: racunovodstvo.hd@gmail.com, s naznakom: „Savjetovanje – Pravilnik o jednostavnoj nabavi“. Primjedbe dostavljene nakon isteka roka te one koje nisu dostavljene na propisanom obrascu neće se razmatrati.

Objava izvješća

Po isteku roka za savjetovanje, Javna ustanova u kulturi Hrvatski dom Vukovar razmotrit će sve pravodobno zaprimljene primjedbe i prijedloge te će izraditi i objaviti Izvješće o provedenom savjetovanju s javnošću, koje sadržava zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će biti objavljeno na mrežnim stranicama Naručitelja do 17. kolovoza 2026. godine.

Prilozi
Nacrt Pravilnika o provedbi postupaka jednostavne nabave
Obrazac za sudjelovanje u savjetovanju s javnošću

U Vukovaru, 16. srpnja 2026. godine

